**Mór Városi Önkormányzat Képviselő-testületének**

**27/2013.(IX.4.) Önkormányzati rendelete**

**az üzletek éjszakai nyitvatartási rendjének szabályozásáról**

Mór Városi Önkormányzat Képviselő-testülete a kereskedelemről szóló 2005. évi CLXIV. törvény 12.§ (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A rendelet célja**

**1. §** A rendelet célja az üzletek éjszakai nyitva tartásának szabályozásával a lakosság nyugalomhoz, különösen az éjszakai (22 óra és 4 óra közötti) pihenéshez való jogának biztosítása.

**2. A rendelet hatálya**

**2. §** (1) A rendelet hatálya Mór Város közigazgatási területén működő élelmiszer és vegyes kereskedelmi üzletekre terjed ki.

(2) A rendelet hatálya nem terjed ki:

a) vendéglátást folytató üzletekre

b) üzemanyag-töltőállomásokon üzemeltetett kereskedelmi és vendéglátó egységekre.

**3. Üzletek éjszakai nyitvatartási rendjének szabályozása**

**3. §** Mór Város közigazgatási területén működő élelmiszer és vegyes kereskedelmi tevékenységet folytató üzletek este 22 óra és az azt követő nap reggel 4 óra között nem tarthatnak nyitva.

**4. Záró rendelkezések**

**4. §** (1) Ez a rendelet a kihirdetés napját követő napon lép hatályba.

(2) Rendelkezéseit a hatályba lépéskor érvényes működési engedéllyel, illetve a bejelentési kötelezettséggel rendelkező üzletekre is alkalmazni kell.

 Dr. Pálla József Fenyves Péter

 jegyző polgármester